**Atbildes uz jautājumiem par**

**1.2.1.2.i. 2. pasākumu “Inovatīvu produktu un tehnoloģiju izstrāde”, 2.2.1.3.i. investīciju “Atbalsts jaunu produktu un pakalpojumu ieviešanai uzņēmējdarbībā” un 5.1.1.2.i. investīcijas “Atbalsta instruments pētniecībai un internacionalizācijai” otro kārtu**

**Izmantotie saīsinājumi:**

**CFLA** – Centrālā finanšu un līgumu aģentūra

**Atlases nolikums** – Latvijas Atveseļošanas un noturības mehānisma plāna 1.2. reformu un investīciju virziena “Energoefektivitātes uzlabošana” 1.2.1.2.i. investīcijas “Energoefektivitātes paaugstināšana uzņēmējdarbībā (ietverot pāreju uz atjaunojamo energoresursu tehnoloģiju izmantošanu siltumapgādē un pētniecības un attīstības aktivitātes (t. sk. bioekonomikā))” 1.2.1.2.i. 2. pasākuma “Inovatīvu produktu un tehnoloģiju izstrāde” projektu iesniegumu atlases nolikums, 5.1. reformu un investīciju virziena “Produktivitātes paaugstināšana caur investīciju apjoma palielināšanu P&A” 5.1.1.r. reformas “Inovāciju pārvaldība un privāto P&A investīciju motivācija” 5.1.1.2.i. investīcijas “Atbalsta instruments pētniecībai un internacionalizācijai” otrās kārtas projektu iesniegumu atlases nolikums un 2.2. reformu un investīciju virziena “Uzņēmumu digitālā transformācija un inovācijas” 2.2.1.3.i. investīcijas “Atbalsts jaunu produktu un pakalpojumu ieviešanai uzņēmējdarbībā” projektu iesniegumu atlases nolikums

**MK noteikumi** – Ministru kabineta 2024. gada 9. janvāra noteikumi Nr. 33 “Latvijas Atveseļošanas un noturības mehānisma plāna 1.2. reformu un investīciju virziena “Energoefektivitātes uzlabošana” 1.2.1.2.i. investīcijas “Energoefektivitātes paaugstināšana uzņēmējdarbībā (ietverot pāreju uz atjaunojamo energoresursu tehnoloģiju izmantošanu siltumapgādē un pētniecības un attīstības aktivitātes (t. sk. bioekonomikā))” 1.2.1.2.i. 2. pasākuma “Inovatīvu produktu un tehnoloģiju izstrāde” īstenošanas noteikumi, Ministru kabineta 2024. gada 9. janvāra noteikumi Nr. 32 “Latvijas Atveseļošanas un noturības mehānisma plāna 5.1. reformu un investīciju virziena “Produktivitātes paaugstināšana caur investīciju apjoma palielināšanu P&A” 5.1.1.r. reformas “Inovāciju pārvaldība un privāto P&A investīciju motivācija” 5.1.1.2.i. investīcijas “Atbalsta instruments pētniecībai un internacionalizācijai” otrās kārtas īstenošanas noteikumi un Ministru kabineta 2024. gada 9. janvāra noteikumi Nr. 34 “Latvijas Atveseļošanas un noturības mehānisma plāna 2.2. reformu un investīciju virziena “Uzņēmumu digitālā transformācija un inovācijas” 2.2.1.3.i. investīcijas “Atbalsts jaunu produktu un pakalpojumu ieviešanai uzņēmējdarbībā” īstenošanas noteikumi”

**Pētniecības programmas –** Atveseļošanas un noturības mehānisma plāna 1.2. reformu un investīciju virziena “Energoefektivitātes uzlabošana” 1.2.1.2.i. investīcijas “Energoefektivitātes paaugstināšana uzņēmējdarbībā (ietverot pāreju uz atjaunojamo energoresursu tehnoloģiju izmantošanu siltumapgādē un pētniecības un attīstības aktivitātes (t. sk. bioekonomikā))” 1.2.1.2.i. 2. pasākums “Inovatīvu produktu un tehnoloģiju izstrāde”, 5.1. reformu un investīciju virziena “Produktivitātes paaugstināšana caur investīciju apjoma palielināšanu P&A” 5.1.1.r. reformas “Inovāciju pārvaldība un privāto P&A investīciju motivācija” 5.1.1.2.i. investīcijas “Atbalsta instruments pētniecībai un internacionalizācijai” otrās kārta un 2.2. reformu un investīciju virziena “Uzņēmumu digitālā transformācija un inovācijas” 2.2.1.3.i. investīcijas “Atbalsts jaunu produktu un pakalpojumu ieviešanai uzņēmējdarbībā”

**RIS3** - Viedās specializācijas stratēģija

**PVN** – pievienotās vērtības nodoklis

**VID** – Valsts ieņēmumu dienests

Saturs

[1. Vispārīgi jautājumi 2](#_Toc127803610)

[2. Īstenošanas nosacījumi 4](#_Toc127803613)

[3. Vērtēšana un lēmumu pieņemšana 5](#_Toc127803614)

[4. Attiecināmās izmaksas 5](#_Toc127803615)

[5. Projekta iesnieguma aizpildīšana un pielikumi 5](#_Toc127803616)

[6. Personāls un partneri 5](#_Toc127803617)

[7. Projekta rezultātu uzturēšana un ilgtspējas nodrošināšana 5](#_Toc127803618)

|  |  |  |
| --- | --- | --- |
| **Nr.p.k.** | **Jautājumi** | **Atbildes** |
| Vispārīgi jautājumi | | |
|  | Vai pretendenta apgrozījumam jābūt 150 miljoni, vai jābūt asociācijā, kura var garantēt pretendenta stabilitāti?  Kā šādu jautājumu risināt sīkiem uzņēmumiem? | Pētniecības programmu projekta iesniedzējs ir juridiska persona vai biedrība, kurā vairāk nekā 51 procents no tā pamatkapitāla vai balsstiesībām pieder nozares komersantiem vai atzītām lauksaimniecības pakalpojumu kooperatīvajām sabiedrībām vai biedrībām un to biedriem, kas apvieno nozares komersantus vai atzītas lauksaimniecības pakalpojumu kooperatīvās sabiedrības:   1. kuras **dalībnieki vai biedri ir vismaz viena nozares asociācija vai vismaz pieci savstarpēji nesaistīti nozares komersanti** vai atzītas lauksaimniecības pakalpojumu kooperatīvās sabiedrības, **kuru kopējais apgrozījums** pēdējā noslēgtajā pārskata gadā ir **vismaz 150 milj. *euro*** un kopējais **eksporta apjoms** pēdējā noslēgtajā pārskata gadā ir vismaz **75 milj. euro;** 2. kura **iesniedz atbalsta vēstuli par projekta nozīmību nozares attīstībā no nozares asociācijas**, kas apvieno nozares saimnieciskās darbības veicējus, kuru kopējais apgrozījums pēdējā noslēgtajā pārskata gadā ir vismaz 150 milj. *euro* un kopējais eksporta apjoms pēdējā noslēgtajā pārskata gadā ir vismaz 75 milj. *euro*.   No tā izriet, ka apgrozījuma un eksporta rādītāju minimālo apjomu projekta iesniedzējs nodrošina divos veidos:   1. projekta iesniedzējs apvieno un iesniedz informāciju par tā dalībniekiem vai biedriem (vismaz 1 nozares asociācija vai 5 savstarpēji nesaistīti nozares komersanti), nodrošinot kopējo apgrozījumu vismaz 150 milj. *euro*, eksportu lielāku par 75 milj. *euro*; 2. iesniedz atbalsta vēstuli no nozares asociācijas, kurai apgrozījums ir lielāks par 150 milj. *euro*, eksports lielāks par 75 milj. *euro*.   Ņemot vērā šo atlašu finansiālo un stratēģisko nozīmīgumu, sīkiem uzņēmumiem ir jāvēršas pie nozares asociācijas, pārliecinot, ka iecerētais projekts ir nozīmīgs nozares attīstībai, tādejādi iespējams saņemot nozares asociācijas, kura izpilda MK noteikumos noteiktās prasības attiecībā un eksporta un apgrozījuma apmēru, atbalsta vēstuli par projekta nozīmību nozares attīstībā. |
|  | Vai apgrozījums lielam uzņēmumam tiks skatīts pēc individuālā gada pārskata vai konsolidētā, ja tāds tiek veidots? | Lielam uzņēmuma apgrozījums tiks skatīts pēc konsolidētā gada pārskata, ja tāds tiek veidots. |
|  | Eksporta un apgrozījuma rādītājiem jābūt apliecinātiem ar valdes izziņu. Kādas valdes - uzņēmuma, asociācijas, kas izdod atbalsta vēstuli vai KC valdes izziņa?  Bet var iesniegt gada pārskatu, lai nav jātaisa liekas izziņas?  Tad obligātā forma par rādītājiem plus katra dalībnieka valdes apliecinājums? | Jāiesniedz tās personas valdes izziņa, kuras finanšu dati tiek sniegti, attiecīgi tā būtu katra kapitāldaļu turētāja individuāla uzņēmuma valde.  Ņemot vērā Latvijā pastāvošo pašdeklarēšanās sistēmu, pamatā vērtējums tiek balstīts uz projekta iesniedzēju sniegto informāciju. Vienlaikus atbilstoši projektu iesniegumu kritēriju piemērošanas skaidrojumā norādītajam, datu ticamību pārbauda publiski pieejamajās datu bāzēs (Lursoft, VID), izmantojot projekta iesnieguma iesniegšanas brīdī pēdējā noslēgtā gada pārskatā norādītos apgrozījuma datus un uzņēmumu deklarētos datus par uz citu ES dalībvalsti piegādāto preču Eiropas Savienības teritorijā vērtību, eksportēto preču vērtību un to darījumu vērtību, kuru veikšanas vieta nav iekšzeme (PVN deklarācijas 45., 45.1, 48.1 un 48.2 rindu kopsumma).  Projekta iesniegumam pievieno projekta iesniedzēja dalībnieku vai biedru sarakstu, kurā tiek norādīti prasītie finanšu dati, kā arī personas, kuras finanšu dati tiek sniegti, valdes izziņa. Ja dati par eksporta apjomu ir iekļauti gada pārskatā, attiecīgi tie ir publiski pieejami, valdes izziņu par eksporta apjoma apstiprināšanu var neiesniegt. Gada pārskatu nav jāiesniedz. |
|  | Vai projekta iesniedzējam ir nepieciešams iesniegt izziņu vai gada pārskatu par finanšu rādītājiem? | Ja dati par eksporta apjomu ir iekļauti gada pārskatā, attiecīgi tie ir publiski pieejami, valdes izziņu par eksporta apjoma apstiprināšanu var neiesniegt.  Gada pārskatu nav jāiesniedz.  Ja dati par eksporta apjomu nav iekļauti gada pārskatā, iesniedz personas, kuras finanšu dati tiek sniegti, valdes izziņu.  Gadījumā, ja tiek konstatēts datu trūkums, tad Aģentūra, pamatojoties uz pieejamo informāciju, projekta iesniegumu apstiprina ar nosacījumu, pieprasot projekta iesniedzējam zvērināta revidenta apstiprinātu gada pārskatu. |
|  | Kur ir pieejama Ekonomikas ministrijas izstrādātā metodika pētniecības projektu vērtēšanas kritēriju izstrādei? | Metodika pētniecības projektu vērtēšanas kritēriju izstrādei pieejama Ekonomikas ministrijas mājaslapā: <https://www.em.gov.lv/lv/projektu-atlases> – sadaļās:   * Atbalsts jaunu produktu un pakalpojumu ieviešanai uzņēmējdarbībā (digitāli produkti); * Atbalsta instruments pētniecībai un internacionalizācijai (jauni produkti); * Inovatīvu produktu un tehnoloģiju izstrāde (zaļi produkti). |
|  | Vai tiek atbalstīti projekti, kuri nodarbojas ar “online” servisa izstrādi, proti, platforma pasūtītājiem un attiecīgas nozares speciālistiem? | Šīs atlases ietvaros projekta iesniedzējs ir tas, kurš atbalsta komersantus un veic pētniecības projektu atlasi.  Jāvērš uzmanību, ka projekta iesniedzēja mērķis ir veicināt RIS3 jomas attīstības virzienu, un tas ir plašāks nekā jautājumā minētā “online” servisa izstrāde. Taču “online” servisa izstrāde ar inovatīviem risinājumiem un jaunām platformām būtu skatāma apstiprināta projekta iesniedzēja jeb finansējuma saņēmēja sadarbības partnera līmenī. Šāda projekta ideja būtu vērtējama kā pētniecības projekta iesniedzējam pētniecības projektu atlases ietvaros, ko veiks finansējuma saņēmējs atbilstoši pētniecības projektu atlases atklātā uzsaukumā definētajiem nosacījumiem. |
|  | Cik uzņēmumu var kvalificēties? | Ņemot vērā sasniegtos rezultātus līdzīgu atbalsta programmu ieviešanā, atbalstīto komersantu skaits varētu sasniegt 300. |
|  | Vai projekta iesniedzējs ir kompetences centrs? | Jā, kompetences centrs var būt projekta iesniedzējs, vienlaikus tā var būt arī cita veida juridiskā persona vai biedrība, kas atbilst MK noteikumos definētajām prasībām projekta iesniedzējam, t.sk. juridiskajam statusam un finanšu rādītājiem. |
|  | Par kādu periodu jāpierāda finanšu pietiekamība projekta īstenošanai? | Finansējuma pietiekamība jāapliecina projekta attiecināmo izmaksu rašanās periodā, piemēram, ja projekta izmaksas aptver divus gadus, tad finanšu pietiekamība jāpamato diviem gadiem. |
|  | Ja ir nepieciešama bankas konta izdruka - tajā jābūt 2 gadu izdevumu summai? | Bankas konta izdruka var būt finanšu pieejamību apliecinošs dokuments un tajā jāpamato visu projektā plānoto projekta iesniedzēja izmaksu summa par visu projekta īstenošanas periodu, ja tas ir vienīgais finansēšanas avots. |
|  | Kādi ir potenciālie finansiālo kapacitāti pamatojošie dokumenti?  Vai pietiek ar to, ka projektu iesniedzējam ir paredzēta administratīvo izmaksu iekasēšana no potenciāliem sadarbības partneriem? Šajā gadījumā nekādu konkrēto dokumentu nav iespējams iesniegt, jo nav vēl zināmi sadarbības partneri. Kā pamatojumu ir iespējams iesniegt esošos sadarbības līgumus, kuros ir redzams, ka administratīvo izmaksu iekasēšana ir paredzēta.  Kādam periodam un cik programmām ir nepieciešami pamatojošie dokumenti / bankas pārskati? Piemēram, ja projekta budžets vienai programmai visā periodā ir 350 TEUR, vai nepieciešams nodrošināt visu summu bankas kontā? Ja pieteikuma iesniedzējs plāno startēt 3 programmās – tad 350\*3 ir 1050 TEUR jeb vairāk nekā viens miljons EUR. Vai tomēr pietiek ar skaidrojumiem par naudas plūsmas nodrošināšanu?  Projekta iesniedzējam pieejamie finanšu resursi jānodrošina projekta iesniegumā paredzēto projekta iesniedzēja attiecināmo izmaksu apmērā, kas saistīti ar projekta vadību un administrēšanu, dokumentāri pamatojot to, piemēram, ar bankas konta izrakstu, vienošanos ar nozares asociāciju par projekta priekšfinansēšanu, aizdevuma līgumu u.c.; | Attiecīgi, ja tiek plānoti projekti visās trīs programmās, jābūt pamatotai visos trīs projektos paredzētajai projekta iesniedzēja izmaksu summai, t.i., ja tiek iesniegti trīs projekti, katrā no tiem paredzot projekta iesniedzēja izmaksas 350 000 *euro* apmērā, jāpamato finanšu kapacitāte  1 050 000 *euro* apmērā. Ir vairākas iespējas:   * Bankas konta izdruka, ka šāda summa ir pieejama; * Aizdevuma līgums; * Vienošanās ar nozares asociāciju, ka asociācijas nodrošinās projektu priekšfinansēšanu; * finanšu plūsmas atspoguļojums un tās skaidrojums.   Finansiālās kapacitātes pamatojumam var sagatavot plānoto finanšu plūsmu un pamatotu skaidrojumu, kas apliecina, ka tiks nodrošināts finansējums nepieciešamajā apmērā visu projekta īstenošanas laiku, norādot finansēšanas avotus un to apmēru, t.sk., var kombinēt visus iepriekš minētos finansēšanas veidus. Piemēram, ja administratīvās izmaksas līdzšinēji ir segtas no dalībnieku iemaksām un tādējādi ir tikusi nodrošināta projekta izmaksām līdzvērtīga apmēra naudas plūsmu, un līdzvērtīgā formātā ir plānots nodrošināt finansējumu arī turpmāk, finansiālās kapacitātes pamatošanai projekta iesniegumam var pievienot iepriekš noslēgtos sadarbības līgumus ar dalībniekiem, kas paredz regulārus maksājumus administratīvo izmaksu segšanai.  Papildus projekta iesnieguma 2.1. punktā “Projekta īstenošanas kapacitāte, t.sk. risku izvērtējums un vadības kapacitāte, projekta īstenošanas, vadības un uzraudzības apraksts” rindā “Finansiālā kapacitāte” sniedzams skaidrojums, kādi būs pievienotā vērtības nodokļa finansēšanas avoti. |
|  | Ja KC ir vairāku asociāciju atbalsta vēstules, tad to apgrozījumi un eksporta rādītāji tiek skaitīti kopā, ievērojot, ka katra uzņēmuma apgrozījums un eksporta rādītājs tiks ņemts vērā vienu reizi. | Ja projekta iesniegumam ir pievienotas vairāku nozares asociāciju atbalsta vēstules un **vismaz vienas asociācijas apvienoto** saimnieciskās darbības veicēju eksporta apjoms **ir vismaz 75 miljoni** *euro un* apgrozījums **ir vismaz 150 miljoni** *euro*, tad šo asociāciju apvienoto **saimnieciskās darbības veicēju apgrozījuma apjoms tiek summēts**.  Ja viens saimnieciskās darbības veicējs darbojās vairākās asociācijās, veicot eksporta apjoma summēšanu, **saimnieciskās darbības veicēja eksporta vērtība tiek ņemta vērā vienreiz**. |
|  | Ja ārzemes uzņēmums ir pilnvērtīgs Latvijas asociācijas biedrs un to finansiāli dati ir publiski pieejami, tad to apgrozījumu var skaitīt kopējos datos. | Ja ārvalstu uzņēmums ir pilnvērtīgs Latvijas asociācijas biedrs, to var uzrādīt biedru sarakstā, iekļaujot tā neto apgrozījuma un eksporta apjoma datus. Vienlaikus šādā gadījumā, kad biedrs nav Latvijas Republikā reģistrēta komercsabiedrība, projekta iesniedzējam jānodrošina, ka projektu iesniegumu vērtēšanas komisijai ir pieejami neto apgrozījuma un eksporta apjoma datus apliecinoši dokumenti, piemēram, projekta iesniegumam pievienojot dalībnieka gada pārskatu un/vai pievienotās vērtības nodokļa deklarācijas vai norādīta saite uz tīmekļvietni, kur šī informācija ir publiski pieejama. |
|  | Kā plānot projekta iesniedzējam pieejamo *de minimis* atbalsta apmēru, ja uz projekta iesniegšanas brīdi projekta iesniedzējam ir piešķirts *de minimis* atbalsts atbilstoši regulai 1407/2013 200 000,00 *euro* apmērā un piešķirtā atbalsta uzskaites periods beigsies 2025.gada septembrī. | Plānojot projekta iesniedzējam pieejamo *de minimis* atbalsta apmēru jāņem vērā:   1. *de minimis* atbalsta limits atbilstoši regulai 1407/2013 ir sasniegts; 2. pēc programmas īstenošanu regulējošo Ministru kabineta noteikumu grozījumu, kas paredz atbalstu sniegt atbilstoši regulai 2023/2831, apstiprināšanas, projekta iesniedzējam projekta/-u īstenošanai būs iespējams piešķirt 100 000,00 *euro*, sasniedzot 300 000,00 *euro* limitu; 3. 2025.gadā, kad beigsies iepriekš piešķirtā atbalsta uzskaites periods, projekta iesniedzējam būs iespējams piešķirt vēl 200 000,00 *euro*, sasniedzot limitu 300 000,00 *euro;* 4. 2027.gadā, ja 2. apakšpunktā minētais atbalsts piešķirts 2024.gadā, rēķinot 3 gadus kopš sākotnēji piešķirtā atbalsta (100 000,00 *euro* 2024.gadā) projekta iesniedzējam būs iespēja piešķirt vēl 100 000,00 *euro*, sasniedzot limitu 300 000,00 *euro*.   Attiecīgi, ja projekta īstenošana ir plānota no 2024.gada līdz 2027.gadam, tad kopā iespējamais piešķiramais *de minimis* atbalsts var sastādīt 400 000,00 *euro*, t.i., 2024. gadā 100 000,00 *euro*, 2025.gadā 200 000,00 *euro* un 2027. gadā 100 000,00 *euro*. |
|  | Kā plānot projekta budžetu un vai būs iespējams veikt tā grozījumus projekta īstenošanas laikā? | Plānojot budžetu jāņem vērā:   1. projekta iesniedzējam pieejamais *de minimis* atbalsta apmērs, 2. izmaksu apmērs, kas nepieciešams konkrētā projektā plānoto darbību īstenošanai, piemēram, personāla atlīdzības izmaksas nosakot atbilstoši personālam paredzētai noslodzei un nodarbinātības periodam projektā, to algas likmei un nepieciešamajam darbinieku skaitam.   Vēršam uzmanību, ka projekta izmaksu plānošanā ir jāievēro saimnieciskuma, lietderības un efektivitātes principi.  Projekta budžetā iekļauj tikai projekta attiecināmās izmaksas atbilstoši MK noteikumos noteiktajām attiecināmajām izmaksām, ņemot vērā noteikto izmaksu apmēra ierobežojumu, piemēram, ka projekta iesniedzēja izmaksas nepārsniedz 10 procentus no kopējā projektam piešķirtā Atveseļošanas fonda finansējuma. Izmaksas, kas tiek plānotas ārpus projekta attiecināmajām izmaksām, projekta budžetā nenorāda.  Gadījumā, ja kādu iepriekš neparedzētu apstākļu ietekmē faktiski projekta iesniedzēja izmaksas samazinās, projekta īstenošanas laikā būs iespējams veikt grozījumus projekta budžetā, piemēram, pārdalot izmaksas starp pozīcijām esošā budžeta ietvaros, proti, paredzot lielāku summu pētniecības projektu īstenošanai un tādējādi rodot iespēju piesaistīt jaunus sadarbības partnerus. |
|  |  |  |
| Īstenošanas nosacījumi | | |
| 2.1. | Vai jāveido jauna komisija pēc katras pētījumu atlases kārtas / uzsaukuma? | Jauna komisija ir jāveido tikai gadījumā, ja kādam no komisijas dalībniekiem ir konstatējams IK risks ar kādu no jau sākotnēji izveidotās komisijas dalībniekiem.  Pēc katras pētniecības projektu īstenotāju atlases finansējuma saņēmējs veic priekšizvērtējumu un kopā ar Ekonomikas ministrijas pārstāvi pārbauda pētniecības projekta iesnieguma tehnisko atbilstību. Ja pētniecības projekta iesniegumam netiek konstatētas neatbilstības, tas tiek virzīts uz CFLA atkārtotai pārbaudei. CFLA pēc pētniecības projektu iesniegumu izvērtēšanas veic interešu konflikta, korupcijas un krāpšanas pārbaudi pret apstiprināto pētniecības projektu vērtēšanas komisiju. Gadījumā, ja netiek konstatētas pazīmes, kas liecina par interešu konflikta, korupcijas vai krāpšanas esamību apstiprinātajā pētniecības projektu vērtēšanas komisijā, veido jaunu pētniecības projektu vērtēšanas komisiju nav nepieciešams, pretējā gadījumā, jaunas pētniecības projektu vērtēšanas komisijas izveide ir obligāta. |
|  |  |  |
| Vērtēšana un lēmumu pieņemšana | | |
| 3.1. | Kāda informācija sniedzama, lai projektam pretendētu uz papildus punktiem kvalitātes kritērijā “Īstenojot projektu, iepirkumā izmanto zaļā iepirkuma principus”? | Lai projekts iegūtu papildus punktus par zaļā iepirkuma principu piemērošanu, projekta iesnieguma 2.1. punktā “Projekta īstenošanas kapacitāte, t.sk. risku izvērtējums un vadības kapacitāte, projekta īstenošanas, vadības un uzraudzības apraksts” rindā “Īstenošanas kapacitāte” jābūt sniegtai informācijai par **projekta iesniedzēja projekta ietvaros plānotajiem iepirkumiem, t.sk.**:   * aprakstīts, kādām preču un pakalpojumu grupām tiks piemērotas vides prasības; * norādīts, kāda iepirkuma procedūra tiks piemērota; * ja iespējams, norādīts, par kādu summu tiks īstenoti iepirkumi, kuros tiks piemērots zaļā iepirkuma principi; * uzskaitīti, kādi kritēriji (Latvijas normatīvā regulējuma, Eiropas Komisijas Zaļā publiskā iepirkuma kritēriji vai citi) tiks izmantoti. * aprakstīts zaļo iepirkumu īpatsvaru kopējā projekta iepirkumu līgumcenā finansiālā izteiksmē (ja to projekta iesnieguma iesniegšanas brīdī iespējams apzināt). |
| 3.2. | Kā nodrošināt atbilstību projektu iesniegumu vērtēšanas kritērijam “2.2.8.  Projekta iesniegumā aprakstīts, kā tiks nodrošināta dzimumu līdztiesību un vienlīdzīgu iespēju principu ievērošana.”? | Projekta iesnieguma 1.2.punktā “Investīciju projekta darbības un sasniedzamie rezultāti (tai skaitā darbības, kuras saistītas ar Horizontālajiem principiem):” projekta darbību aprakstos iekļauj aktivitātes, kas nodrošināta dzimumu līdztiesības un vienlīdzīgu iespēju principu ievērošanu. Projekta iesniegumā nav pietiekami, ja tiek vispārīgi norādīts, ka tiks nodrošināta dzimumu līdztiesības un vienlīdzīgu iespēju principu ievērošana, bet nepieciešams sniegt skaidrojumu, kā projekta īstenošanā tiks nodrošināta nediskriminācija pēc vecuma, dzimuma, etniskās piederības u.c. pazīmēm un virzītas aktivitātes un darbības, kas veicina nediskrimināciju un vienlīdzīgu iespēju principu ievērošana. Piemēram, darbībās, kas saistītas ar projekta vadību var paredzēt:   1. projektu vadībā un īstenošanā tiks virzīti pasākumi, kas sekmē darba un ģimenes dzīves līdzsvaru, paredzot elastīga un nepilna laika darba iespēju nodrošināšanu vecākiem ar bērniem un personām, kuras aprūpē tuviniekus; 2. projekta vadības un īstenošanas personāla atlase tiks nodrošināta bez jebkādas tiešas vai netiešas diskriminācijas, veicina mazāk pārstāvētā dzimuma piesaisti, personu ar invaliditāti piesaisti un nediskriminē pēc rases, etniskās izcelsmes, dzimuma, vecuma, invaliditātes, reliģiskās, pārliecības, seksuālās orientācijas vai citiem apstākļiem; 3. projekta vadības un īstenošanas procesā personām ar invaliditāti tiks nodrošināta piekļūstamība, tostarp, pielāgota darba vieta un pielāgotas informācijas un komunikācijas tehnoloģijas; 4. sievietēm un vīriešiem tiks nodrošināta vienlīdzīga darba samaksa un vienlīdzīgas karjeras izaugsmes iespējas, tostarp nodrošinot dalību apmācībās, semināros, komandējumos;   Savukārt īstenojot publicitātes pasākumus var paredzēt, piemēram:   1. īstenojot projekta komunikācijas un vizuālās identitātes aktivitātes, to saturs tiks rūpīgi izvērtēts un tiks izvēlēta valoda un vizuālie tēli, kas mazina diskrimināciju un stereotipu veidošanos vai uzturēšanu par kādu no dzimumiem, personām ar invaliditāti, reliģisko pārliecību, vecumu, rasi un etnisko izcelsmi vai seksuālo orientāciju (skat. metodisko materiālu “Ieteikumi diskrimināciju un stereotipus mazinošai komunikācijai ar sabiedrību”, (<https://www.lm.gov.lv/lv/media/18838/download>) 2. tiks nodrošināts, ka informācija tīmeklī ir piekļūstama cilvēkiem ar funkcionāliem traucējumiem, izmantojot vairākus sensoros (redze, dzirde, tauste) kanālus (skat. VARAM vadlīnijas “Tīmekļvietnes izvērtējums atbilstoši digitālās vides piekļūstamības prasībām (WCAG 2.1 AA)” (<https://pieklustamiba.varam.gov.lv> /, Vadlīnijas piekļūstamības izvērtējumam pieejamas šeit: <https://www.varam.gov.lv/lv/wwwvaramgovlv/lv/pieklustamiba>); 3. projekta tīmekļvietnē tiks izveidota sadaļa “Viegli lasīt”, kurā tiks iekļauta īsa aprakstoša informācija par projektu un citu lasītājiem nepieciešamu informāciju vieglajā valodā, lai plašākai sabiedrībai nodrošinātu iespēju uzzināt par ES fondu ieguldījumiem (skat. LM metodisko materiālu “Ceļvedis iekļaujošas vides veidošanai valsts un pašvaldību iestādēs (2020) <https://www.lm.gov.lv/lv/celvedis-ieklaujosas-vides-veidosanai-valsts-un-pasvaldibu-iestades-2020> ); 4. projekta tīmekļa vietnē tiks norādīta informācija par projekta darbību īstenošanas vietas piekļūstamību cilvēkiem ar invaliditāti un funkcionāliem traucējumiem, vecākiem ar maziem bērniem un senioriem; 5. tiks izskausta naida runa, naida kurināšana digitālajā vidē: saskaroties ar naida runu tīmeklī, par to tiks ziņots portāla administrācijai, kā arī drošības iestādēm un tiesībsargam. Ziņojot par naida runas gadījumiem tīmeklī, ir pietiekami veikt konstatētā fakta ekrānuzņēmumu, ko elektroniski var nosūtīt drošības iestādēm; 6. cieņas aizskaršanas un naida runas, naida kurināšanas digitālajā vidē mazināšanai, veicot ierakstus sociālajos tīklos, gatavojot preses relīzes, izstrādājot infografikas un citus vizuālos materiālus, īstenojot informatīvas kampaņas vai jebkādas citas komunikācijas aktivitātes, pēc iespējas tiks veicināta izpratne par robežu starp vārda brīvības izpausmes formām un reālu naida kurināšanu, kas ir sodāma rīcība. Tiks nodrošināts, lai attiecīgajā digitālajā kanālā, kurā ikviens var ierakstīt komentārus, nekavējoties tiktu dzēsti naidīgi, cilvēka cieņu aizskaroši, pazemojoši vai izsmejoši komentāri u.c. |
| Attiecināmās izmaksas | | |
| 4.1. | Vai var iegādāties iekārtas zaļo tehnoloģiju izstrādei? | Skaidrojam, ka pētniecības atbalsta programmas paredzētas jaunu produktu izstrādei un ar to saistītajām darbībām. Atbalsta programmu ietvaros nav paredzēts attiecināt izmaksas par iekārtu iegādi, taču iespējams attiecināt instrumentu, iekārtu un to aprīkojuma nomas maksa, ciktāl to izmanto pētniecības vai tehniski ekonomiskās priekšizpētes darbībām. Vienlaikus, pētniecības atbalsta programmās kā attiecināmas ir pētniecības projekta īstenotāja īpašumā esošo instrumentu, iekārtu un to aprīkojuma izmaksas, finanšu nomā iegādāto iekārtu amortizācijas izmaksas, ciktāl tos izmanto pētniecības projektā. Vēršam uzmanību, ka netiek segtas telpu, instrumentu, iekārtu un to aprīkojuma, patentu un licenču amortizācijas izmaksas, ja to iegādei vai izveidei jau ir ticis saņemts komercdarbības atbalsts no valsts, pašvaldības, Eiropas Savienības vai citiem publiskajiem līdzekļiem šā vai cita atbalsta pasākuma vai projekta ietvaros. |
| .. |  |  |
| Projekta iesnieguma aizpildīšana un pielikumi | | |
|  |  |  |
| Personāls un partneri | | |
|  |  |  |
| Projekta rezultātu uzturēšana un ilgtspējas nodrošināšana | | |
|  |  |  |